Põhupallidest on mõistlik ehitada. Põhupallehitus on enamat kui vaid uutmoodi seinaehitamise tehnika. See on radikaalselt erinev lähenemine tervele ehitamise protsessile. Nagu kõik innovatiivsed ideed, on seegi toodud laiema üldsuseni kirglike pioneeride poolt, ja kasutusel nende paljude inimeste hulgas, kes näevad juba põhupallehituse potentsiaali.  Kuna põhk on kergesti kättesaadav, saavad nii ka ehitamises muidu asjatundmatud inimesed nüüd osaleda. Põhupallidega töötamine on erakordne elamus - lihtne, paindlik, meeldivalt umbkaudne ja orgaaniline. Põhuehitus esitab tõelise väljakutse sinu juba väljakujunenud eelarvamustele ehitamisest ja see pole sugugi  kõigile jõukohane väljakutse. Kui sinu kindlustunne tugineb traditsioonilisel ("betoon+puit+vill+kips") ehitamisel, siis ei pruugi põhupallehitus olla just sinu jaoks.  Põhk kui ehitusmaterjal on jätkusuutlik, tasuv ja soojustpidav. Ehitamise kulud on kordades väiksemad võrreldes traditsioonilise kiviseinaga. Kuid tõeline kokkuhoid ilmneb alles elamu kasutusperioodil - põhuaplliseinad võimaldavad kahandada küttekulusid kuni 75% võrreldes konventsionaalse elamu küttekuludega oma heade soojustusomaduste  tõttu.